ΑΘΗΝΑ 19/12/2022

ΑΡ. ΠΡΩΤ.: 712

**ΑΠΟΦΑΣΗ ΓΕΝΙΚΟΥ ΣΥΜΒΟΥΛΙΟΥ**

**14 ΔΕΚΕΜΒΡΙΟΥ 2022**

Στο Γενικό Συμβούλιο που πραγματοποιήθηκε στην Πάτρα, επιβεβαιώθηκε το Διεκδικητικό Πλαίσιο της ΠΟΕΔΗΝ όπως προσδιορίζετε στις ανακοινώσεις μας - Δελτία Τύπου.

Την Τετάρτη 14/12/2022 έγινε μια πετυχημένη Συγκέντρωση και πορεία στη Πάτρα.

Η ΠΟΕΔΗΝ για την ανάδειξη των αιτημάτων που θέτουμε, τόλμησε σε ημέρες εορτών να οργανώσει μεγάλη Περιφερειακή Κινητοποίηση και ανταποκρίθηκε πλήθος εργαζομένων από τα Νοσοκομεία της περιοχής και όλοι οι Κοινωνικοί Φορείς του Δήμου. Με εκπροσώπους όλων των Σωματείων που παρευρέθηκαν στην Κινητοποίηση συναντηθήκαμε με τον Διοικητή της 6ης ΥΠΕ και πέραν των γενικών αιτημάτων της ΠΟΕΔΗΝ που θέσαμε τα οποία ζητήσαμε να διαβιβαστούν στην Πολιτική Ηγεσία του Υπουργείου Υγείας, από τους εκπροσώπους των Σωματείων τέθηκαν τα επιμέρους προβλήματα των Νοσοκομείων.

Συνεχίζουμε τις κινητοποιήσεις μας. Ελήφθη απόφαση για νέα Πανελλαδική Κινητοποίηση στο πρώτο 10ήμερο του Φλεβάρη 2023 στην Αττική.

Συγκέντρωση στην Πλατεία Μαβίλης και πορεία στο Υπουργείο Υγείας.

Θα αποφασίσουμε ημερομηνία και την οργάνωση σε συνεδρίαση Εκτελεστικής Επιτροπής αρχές Ιανουαρίου. Εξουσιοδότηση Εκτελεστικής Επιτροπής για την αντιμετώπιση της τρέχουσας κατάστασης.

Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΠΟΕΔΗΝ